b'\n_START_ARTICLE_\nPoliplast\n_START_PARAGRAPH_\nPoliplasti su vrsta polimernih materijala. Naziv u trgovini za poliplaste je plastika. Prije su nazivani i plasti\xc4\x8dnim masama. Dijelimo ih na dvije skupine s obzirom na pona\xc5\xa1anje tijekom preradbe i prema njihovim uporabnim svojstvima. Poliplaste obi\xc4\x8dno rabimo kao konstrukcijske materijale. Prema pona\xc5\xa1anju tijekom preradbe i prema svojim uporabnim svojstvima dijele se na plastomere i duromere. Rijetkost je da se polimerne tvari rabe u izvornu obliku nastalom u polimerizaciji. Primje\xc5\xa1avaju im se brojni dodatci (aditivi), koji im znatno bitno pobolj\xc5\xa1avaju neka svojstva pa postaju tehni\xc4\x8dki uporabljivi. Nekim se plastomerima dodaju omek\xc5\xa1avala (plastifikatori). Mogu im se dodavati i oja\xc4\x8dala.'